title: Kommissionens gennemførelsesforordning (EU) 2020/1823 af 2. december 2020 om ændring af forordning (EU) nr. 234/2011 om gennemførelse af Europa-Parlamentets og Rådets forordning (EF) nr. 1331/2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EØS-relevant tekst)

text:
                  3.12.2020

                  DA

                  Den Europæiske Unions Tidende

                  L 406/43

         KOMMISSIONENS GENNEMFØRELSESFORORDNING (EU) 2020/1823
         af 2. december 2020
         om ændring af forordning (EU) nr. 234/2011 om gennemførelse af Europa-Parlamentets og Rådets forordning (EF) nr. 1331/2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (1), særlig artikel 9, stk. 1, og
         ud fra følgende betragtninger:

                     (1)

                     I forordning (EF) nr. 1331/2008 fastlægges nærmere procedureregler om opdatering af listerne over stoffer, som det er tilladt at markedsføre i EU i henhold til Europa-Parlamentets og Rådets forordning (EF) nr. 1333/2008 (2), Europa-Parlamentets og Rådets forordning (EF) nr. 1332/2008 (3) og Europa-Parlamentets og Rådets forordning (EF) nr. 1334/2008 (4) (»fødevaresektorrelaterede forskrifter«).

                     (2)

                     I Kommissionens forordning (EU) nr. 234/2011 (5) fastsættes bestemmelser om indhold, udarbejdelse og indgivelse af ansøgninger om at opdatere EU's lister under hver fødevaresektorrelateret forskrift. Nævnte forordning indeholder nærmere bestemmelser om kontrol af gyldigheden af ansøgningerne om fødevaretilsætningsstoffer, fødevareenzymer og fødevarearomaer, og hvilke typer oplysninger der skal være i udtalelsen fra Den Europæiske Fødevaresikkerhedsautoritet (»autoriteten«).

                     (3)

                     Ved Europa-Parlamentets og Rådets forordning (EU) 2019/1381 (6) blev forordning (EF) nr. 178/2002 (7) og forordning (EF) nr. 1331/2008 ændret. Disse ændringer har til hensigt at styrke åbenheden og bæredygtigheden i EU's risikovurdering i alle led i fødevarekæden, hvor autoriteten leverer en videnskabelig risikovurdering, herunder på området fødevaretilsætningsstoffer, fødevareenzymer og fødevarearomaer.

                     (4)

                     Med hensyn til markedsføringen af fødevaretilsætningsstoffer, fødevareenzymer og fødevarearomaer og ingredienser med aromagivende egenskaber til anvendelse i og på fødevarer blev der med ændringerne af forordning (EF) nr. 178/2002 indført nye bestemmelser om bl.a.: generel rådgivning fra autoritetens personale på anmodning af en potentiel ansøger forud for indgivelsen, forpligtelsen til at give meddelelse om undersøgelser bestilt eller udført af virksomhedsledere til støtte for en ansøgning og konsekvenserne af manglende overholdelse af denne forpligtelse. Der blev også indført nye bestemmelser om autoritetens offentliggørelse af alle videnskabelige data, undersøgelser og andre oplysninger til støtte for ansøgninger, med undtagelse af fortrolige oplysninger, tidligt i risikovurderingsprocessen, som følges op af en høring af tredjeparter. Ved ændringerne blev der ligeledes fastsat specifikke procedurekrav vedrørende indgivelsen af anmodninger om fortrolig behandling, og autoritetens vurdering heraf, i forbindelse med en ansøgers indgivne oplysninger, hvis Kommissionen anmoder autoriteten om at afgive udtalelse.

                     (5)

                     Forordning (EU) 2019/1381 ændrede også forordning (EF) nr. 1331/2008, så den indeholder bestemmelser, der sikrer, at der er overensstemmelse med tilpasningerne i forordning (EF) nr. 178/2002 og tager hensyn til de forskellige sektorers særlige forhold med hensyn til fortrolige oplysninger.

                     (6)

                     I betragtning af omfanget og anvendelsen af alle disse ændringer bør forordning (EF) nr. 234/2011 tilpasses, så den imødekommer ændringerne for så vidt angår indholdet, udarbejdelsen og indgivelsen af ansøgninger om at opdatere EU's lister under hver fødevaresektorrelateret forskrift, bestemmelserne om kontrol af ansøgningernes gyldighed og de oplysninger, der skal medtages i autoritetens udtalelser. Navnlig forordning (EF) nr. 234/2011 bør henvise til de standardiserede dataformater og kræve, at ansøgningerne indeholder oplysninger, der påviser overensstemmelse med den underretningspligt, der er fastsat i artikel 32b i forordning (EF) nr. 178/2002. Den bør også præcisere, at vurderingen af overensstemmelsen med underretningspligten er en del af kontrollen af en ansøgnings gyldighed.

                     (7)

                     Ligeledes i betragtning af at autoriteten er ansvarlig for at administrere databasen over undersøgelser i overensstemmelse med artikel 32b i forordning (EF) nr. 178/2002, bør det være muligt for Kommissionen at høre autoriteten som en del af kontrollen af ansøgningernes gyldighed for at sikre, at ansøgningen opfylder de relevante krav, som er fastsat i nævnte artikel.

                     (8)

                     Hvis der gennemføres offentlige høringer i forbindelse med risikovurderingen i overensstemmelse med artikel 32c, stk. 2, i forordning (EF) nr. 178/2002, bør autoritetens udtalelse også indeholde resultaterne af disse høringer i overensstemmelse med de åbenhedskrav, som autoriteten er underlagt.

                     (9)

                     Denne forordning bør anvendes fra den 27. marts 2021 og gælde for ansøgninger, der er indgivet efter denne dato, som er datoen for anvendelsen af forordning (EU) 2019/1381.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ændring af forordning (EU) nr. 234/2011
            I forordning (EU) nr. 234/2011 foretages følgende ændringer:

                        1)

                        I artikel 2 foretages følgende ændringer:

                                    a)

                                    Stk. 1 affattes således:

                                       »1.   Ansøgningerne omhandlet i artikel 1 skal omfatte følgende:

                                                   a)

                                                   et brev

                                                   b)

                                                   et teknisk dossier

                                                   c)

                                                   et detaljeret resumé og et offentligt resumé af dossieret.«

                                    b)

                                    Stk. 3 affattes således:

                                       »3.   Det tekniske dossier omhandlet i stk. 1, litra b), skal indeholde følgende:

                                                   a)

                                                   de administrative data, jf. artikel 4

                                                   b)

                                                   de data, der kræves til risikovurdering, jf. artikel 5, 6, 8 og 10, og oplysninger om underretningen om undersøgelserne, jf. artikel 32b i forordning (EF) nr. 178/2002 samt

                                                   c)

                                                   de data, der kræves til risikostyring, jf. artikel 7, 9 og 11, og oplysninger om underretningen om undersøgelserne, jf. artikel 32b i forordning (EF) nr. 178/2002.«

                                    c)

                                    Stk. 6 affattes således:

                                       »6.   Resuméet af dossieret omhandlet i stk. 1, litra c), skal indeholde en begrundet erklæring om, at varens anvendelse er i overensstemmelse betingelserne i:

                                                   a)

                                                   artikel 6 i forordning (EF) nr. 1332/2008, eller

                                                   b)

                                                   artikel 6, 7 og 8 i forordning (EF) nr. 1333/2008, eller

                                                   c)

                                                   artikel 4 i forordning (EF) nr. 1334/2008.

                                             Det offentlige resumé af dossieret må ikke indeholde oplysninger, der er genstand for en anmodning om fortrolig behandling, jf. artikel 12 i forordning (EF) nr. 1331/2008 og artikel 39a i forordning (EF) nr. 178/2002.«

                        2)

                        Artikel 3, stk. 1, affattes således:

                           »1.   Forud for vedtagelsen af standardiserede dataformater, jf. artikel 39f i forordning (EF) nr. 178/2002, skal ansøgningen indgives via Kommissionens elektroniske indsendelsessystem i et elektronisk format, således at det bliver muligt at downloade, trykke og søge i dokumenter. Efter vedtagelsen af standardiserede dataformater, jf. artikel 39f i forordning (EF) nr. 178/2002, skal ansøgningen indgives via det elektroniske indsendelsessystem, som Kommissionen stiller til rådighed, i overensstemmelse med disse standardiserede dataformater. Ansøgeren tager hensyn til de praktiske retningslinjer for indgivelse af ansøgninger, som Kommissionen har offentliggjort (på webstedet for Generaldirektoratet for Sundhed og Fødevaresikkerhed (*1)).

                           (*1)  https://ec.europa.eu/food/safety_en.«"

                        3)

                        I artikel 4 foretages følgende ændringer:

                                    a)

                                    Litra m) affattes således:

                                                »m)

                                                hvis ansøgeren i overensstemmelse med artikel 12 i forordning (EF) nr. 1331/2008 indgiver en anmodning om fortrolig behandling af visse dele af oplysningerne i dossieret, herunder supplerende oplysninger, en liste over de oplysninger, som skal behandles fortroligt, og som er ledsaget af en verificerbar begrundelse, der dokumenterer, hvordan offentliggørelsen af disse oplysninger potentielt kan være til skade for ansøgerens interesser i væsentlig grad.«

                                    b)

                                    Som litra n) indsættes:

                                                »n)

                                                en liste over undersøgelser vedlagt til støtte for ansøgningen, herunder oplysninger, der påviser overensstemmelse med artikel 32b i forordning (EF) nr. 178/2002.«

                        4)

                        Artikel 12 affattes således:

                           »Artikel 12
                           Procedurer

                              1.   Når Kommissionen modtager en ansøgning, kontrollerer den omgående, om fødevaretilsætningsstoffet, fødevareenzymet eller aromaen er omfattet af relevante fødevaresektorrelaterede forskrifter, og om ansøgningen indeholder alle de elementer, der er omhandlet i kapitel II, og om den opfylder de krav, der er fastsat i artikel 32b i forordning (EF) nr. 178/2002.

                              2.   Kommissionen kan rådføre sig med autoriteten om, hvorvidt dataene er egnet til risikovurdering i henhold til de videnskabelige udtalelser om de data, der kræves til evaluering af stoffers anvendelser, og om hvorvidt ansøgningen opfylder de krav, der er fastsat i artikel 32b i forordning (EF) nr. 178/2002. Inden for 30 arbejdsdage forelægger autoriteten Kommissionen sine synspunkter.

                              3.   Hvis Kommissionen betragter ansøgningen som gyldig, strækker den evalueringsperiode, der er omhandlet i artikel 5, stk. 1, i forordning (EF) nr. 1331/2008, sig fra den dato, hvor Kommissionen modtog autoritetens svar, der er omhandlet i stk. 2 i denne artikel.
                              Ved oprettelse af EU's liste over fødevareenzymer finder artikel 5, stk. 1, i forordning (EF) nr. 1331/2008 dog ikke anvendelse, jf. artikel 17, stk. 4, andet afsnit, litra a), i forordning (EF) nr. 1332/2008.

                              4.   For så vidt angår ansøgninger om opdatering af EU's liste over fødevarestilsætningsstoffer, fødevareenzymer eller aromaer kan Kommissionen anmode ansøgeren om supplerende oplysninger vedrørende ansøgningens gyldighed og oplyse ansøgeren om fristen for indgivelse af disse oplysninger. For så vidt angår ansøgninger indgivet i overensstemmelse med artikel 17, stk. 2, forordning (EF) nr. 1332/2008, fastsætter Kommissionen fristen i samråd med ansøgeren.

                              5.   Ansøgningen betragtes som ugyldig, hvis:

                                          a)

                                          den ikke er omfattet af relevante fødevaresektorrelaterede forskrifter

                                          b)

                                          den ikke indeholder alle de elementer, der er omhandlet i kapitel II

                                          c)

                                          den ikke er i overensstemmelse med artikel 32b i forordning (EF) nr. 178/2002, eller

                                          d)

                                          autoriteten ikke anser de data, der kræves til risikovurdering, for at være egnede.

                                    I så fald underretter Kommissionen ansøgeren, medlemsstaterne og autoriteten herom og begrunder, hvorfor ansøgningen betragtes som ugyldig.

                              6.   Uanset stk. 5, og med forbehold af artikel 32b, stk. 4 og 5, i forordning (EF) nr. 178/2002, kan ansøgninger betragtes som gyldige, selv om de ikke indeholder alle de elementer, der er omhandlet i kapitel II, forudsat at ansøgeren har indgivet passende begrundelser for hvert af de elementer, der mangler.«

                        5)

                        I artikel 13, stk. 1, tilføjes følgende litra g):

                                    »g)

                                    resultaterne af høringer, der er gennemført i forbindelse med risikovurderingsprocessen i overensstemmelse med artikel 32c, stk. 2, i forordning (EF) nr. 178/2002.«

                        6)

                        Bilaget erstattes af bilaget til nærværende forordning.

            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 27. marts 2021 og gælder for ansøgninger indgivet til Kommissionen fra denne dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. december 2020.

                  På Kommissionens vegne

               Ursula VON DER LEYEN

                  Formand

            (1)  EUT L 354 af 31.12.2008, s. 1.

            (2)  Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16).

            (3)  Europa-Parlamentets og Rådets forordning (EF) nr. 1332/2008 af 16. december 2008 om fødevareenzymer og om ændring af Rådets direktiv 83/417/EØF, Rådets forordning (EF) nr. 1493/1999, direktiv 2000/13/EF, Rådets direktiv 2001/112/EF og forordning (EF) nr. 258/97 (EUT L 354 af 31.12.2008, s. 7).

            (4)  Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (EUT L 354 af 31.12.2008, s. 34).

            (5)  Kommissionens forordning (EU) nr. 234/2011 af 10. marts 2011 om gennemførelse af Europa-Parlamentets og Rådets forordning (EF) nr. 1331/2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 64 af 11.3.2011, s. 15).

            (6)  Europa-Parlamentets og Rådets forordning (EU) 2019/1381 af 20. juni 2019 om åbenhed og bæredygtighed i EU's risikovurdering i fødevarekæden og om ændring af forordning (EF) nr. 178/2002, (EF) nr. 1829/2003, (EF) nr. 1831/2003, (EF) nr. 2065/2003, (EF) nr. 1935/2004, (EF) nr. 1331/2008, (EF) nr. 1107/2009, (EU) 2015/2283 og direktiv 2001/18/EF (EUT L 231 af 6.9.2019, s. 1).

            (7)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

            BILAG

                     »BILAG

                        LEDSAGEBREV TIL ANSØGNING VEDRØRENDE GODKENDELSE AF FØDEVARETILSÆTNINGSSTOFFER (MODEL)

                     EUROPA-KOMMISSIONEN
                     Generaldirektorat
                     Direktorat
                     Kontor
                     Dato: ....................

                                 Vedr.:

                                    Ansøgning om godkendelse af et fødevaretilsætningsstof i henhold til forordning (EF) nr. 1331/2008

                                 ☐

                                 Ansøgning om godkendelse af et nyt fødevaretilsætningsstof

                                 ☐

                                 Ansøgning om ændring af anvendelsesbetingelserne for et allerede godkendt fødevaretilsætningsstof

                                 ☐

                                 Ansøgning om ændring af specifikationerne for et allerede godkendt fødevaretilsætningsstof

                           (Sæt kryds i den relevante rubrik)
                     Ansøgeren/ansøgerne og/eller repræsentanten/repræsentanterne i Den Europæiske Union.
                     (navn, adresse, …)
                     …
                     …
                     …
                     indgiver denne ansøgning om godkendelse af et eller flere fødevaretilsætningsstoffer.
                     Fødevaretilsætningsstoffets navn:
                     …
                     Elincs- eller Einecs-nummer (hvis tildelt):
                     CAS-nr. (hvis relevant):
                     Den eller de funktionelle grupper af fødevaretilsætningsstoffer (*1):
                     (liste)
                     …
                     Fødevarekategorier og krævede niveauer:

                                 Fødevarekategori

                                 Normalt anvendelsesniveau

                                 Foreslået maksimalt anvendelsesniveau

                           Med venlig hilsen
                     Underskrift ....................
                     Bilag:

                                 ☐

                                 Fuldstændigt dossier

                                 ☐

                                 Offentligt resumé af dossieret (ikke fortroligt)

                                 ☐

                                 Detaljeret resumé af dossieret

                                 ☐

                                 En liste over de dele af dossieret, der anmodes om fortrolig behandling af, ledsaget af en verificerbar begrundelse, der dokumenterer, at videregivelsen af disse oplysninger potentielt kan være til skade for ansøgerens interesser i væsentlig grad

                                 ☐

                                 En liste over undersøgelser og alle oplysninger om underretningen af undersøgelser i overensstemmelse med artikel 32b i forordning (EF) nr. 178/2002

                                 ☐

                                 En kopi af de administrative data om ansøgeren/ansøgerne

                        LEDSAGEBREV TIL ANSØGNING VEDRØRENDE GODKENDELSE AF FØDEVAREENZYMER (MODEL)

                     EUROPA-KOMMISSIONEN
                     Generaldirektorat
                     Direktorat
                     Kontor
                     Dato: ....................

                                 Vedr.:

                                    Ansøgning om godkendelse af et fødevareenzym i henhold til forordning (EF) nr. 1331/2008

                                 ☐

                                 Ansøgning om godkendelse af et nyt fødevareenzym

                                 ☐

                                 Ansøgning om ændring af anvendelsesbetingelserne for et allerede godkendt fødevareenzym

                                 ☐

                                 Ansøgning om ændring af specifikationerne for et allerede godkendt fødevareenzym

                           (Sæt kryds i den relevante rubrik)
                     Ansøgeren/ansøgerne og/eller repræsentanten/repræsentanterne i Den Europæiske Union.
                     (navn, adresse, …)
                     …
                     …
                     indgiver denne ansøgning om godkendelse af et eller flere fødevareenzymer.
                     Fødevareenzymets navn:
                     …
                     Enzyme Commission (IUBMB) Enzyme Classification Number:
                     Udgangsmateriale:
                     …
                     …

                                 Navn

                                 Specifikationer

                                 Fødevare

                                 Anvendelsesbetingelser

                                 Restriktioner for salg af fødevareenzymet til den endelige forbruger

                                 Specifikke krav til mærkning af fødevarer

                           Med venlig hilsen
                     Underskrift ....................
                     Bilag:

                                 ☐

                                 Fuldstændigt dossier

                                 ☐

                                 Offentligt resumé af dossieret (ikke fortroligt)

                                 ☐

                                 Detaljeret resumé af dossieret

                                 ☐

                                 En liste over de dele af dossieret, der anmodes om fortrolig behandling af, ledsaget af en verificerbar begrundelse, der dokumenterer, at videregivelsen af disse oplysninger potentielt kan være til skade for ansøgerens interesser i væsentlig grad

                                 ☐

                                 En liste over undersøgelser og alle oplysninger om underretningen af undersøgelser i overensstemmelse med artikel 32b i forordning (EF) nr. 178/2002

                                 ☐

                                 En kopi af de administrative data om ansøgeren/ansøgerne

                        LEDSAGEBREV TIL ANSØGNING VEDRØRENDE GODKENDELSE AF FØDEVAREAROMAER (MODEL)

                     EUROPA-KOMMISSIONEN
                     Generaldirektorat
                     Direktorat
                     Kontor
                     Dato: ....................

                                 Vedr.:

                                    Ansøgning om godkendelse af en fødevarearoma i henhold til forordning (EF) nr. 1331/2008

                                 ☐

                                 Ansøgning om godkendelse af et nyt aromastof

                                 ☐

                                 Ansøgning om godkendelse af et nyt aromapræparat

                                 ☐

                                 Ansøgning om godkendelse af et nyt aromaforstadie

                                 ☐

                                 Ansøgning om godkendelse af en ny reaktionsaroma

                                 ☐

                                 Ansøgning om godkendelse af en ny anden aroma

                                 ☐

                                 Ansøgning om godkendelse af et nyt udgangsmateriale

                                 ☐

                                 Ansøgning om ændring af anvendelsesbetingelserne for en allerede godkendt fødevarearoma

                                 ☐

                                 Ansøgning om ændring af specifikationerne for en allerede godkendt fødevarearoma

                           (Sæt kryds i den relevante rubrik)
                     Ansøgeren/ansøgerne og/eller repræsentanten/repræsentanterne i Den Europæiske Union.
                     (navn, adresse, …)
                     …
                     …
                     indgiver denne ansøgning om godkendelse af en eller flere fødevarearomaer.
                     Navnet på aromaen eller udgangsmaterialet:
                     …
                     FL-, CAS-, JECFA-, CoE-nummeret (hvis tildelt):
                     Aromaens organoleptiske egenskaber:
                     …
                     Fødevarekategorier og krævede niveauer:

                                 Fødevarekategori

                                 Normalt anvendelsesniveau

                                 Foreslået maksimalt anvendelsesniveau

                           Med venlig hilsen
                     Underskrift ....................
                     Bilag:

                                 ☐

                                 Fuldstændigt dossier

                                 ☐

                                 Offentligt resumé af dossieret (ikke fortroligt)

                                 ☐

                                 Detaljeret resumé af dossieret

                                 ☐

                                 En liste over de dele af dossieret, der anmodes om fortrolig behandling af, ledsaget af en verificerbar begrundelse, der dokumenterer, at videregivelsen af disse oplysninger potentielt kan være til skade for ansøgerens interesser i væsentlig grad

                                 ☐

                                 En liste over undersøgelser og alle oplysninger om underretningen af undersøgelser i overensstemmelse med artikel 32b i forordning (EF) nr. 178/2002

                                 ☐

                                 En kopi af de administrative data om ansøgeren/ansøgerne

               «

               (*1)  De funktionelle grupper af fødevaretilsætningsstoffer i fødevarer og af fødevaretilsætningsstoffer i fødevaretilsætningsstoffer og fødevareenzymer er opført i listen i bilag I til forordning (EF) nr. 1333/2008. Hvis tilsætningsstoffet ikke tilhører en af de nævnte klasser, kan der fremsættes forslag til et navn for en ny funktionel klasse og en definition heraf.


title: Kommissionens gennemførelsesforordning (EU) 2020/1824 af 2. december 2020 om ændring af gennemførelsesforordning (EU) 2017/2468 om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer (EØS-relevant tekst)

text:
                  3.12.2020

                  DA

                  Den Europæiske Unions Tidende

                  L 406/51

         KOMMISSIONENS GENNEMFØRELSESFORORDNING (EU) 2020/1824
         af 2. december 2020
         om ændring af gennemførelsesforordning (EU) 2017/2468 om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 20 og artikel 35, stk. 3, og
         ud fra følgende betragtninger:

                     (1)

                     Ved forordning (EU) 2015/2283 er der fastsat bestemmelser om markedsføring og anvendelse af nye fødevarer i Unionen.

                     (2)

                     Ved Kommissionens gennemførelsesforordning (EU) 2017/2468 (2) fastsættes administrative og videnskabelige krav til traditionelle fødevarer fra tredjelande.

                     (3)

                     Ved Europa-Parlamentets og Rådets forordning (EU) 2019/1381 (3) blev Europa-Parlamentets og Rådets forordning (EF) nr. 178/2002 (4) og forordning (EU) 2015/2283 ændret. Disse ændringer har til hensigt at styrke åbenheden og bæredygtigheden i EU's risikovurdering i alle led i fødevarekæden, hvor Den Europæiske Fødevaresikkerhedsautoritet (»autoriteten«) foretager en videnskabelig risikovurdering, herunder på området traditionelle fødevarer fra tredjelande.

                     (4)

                     Med hensyn til markedsføringen af traditionelle fødevarer fra tredjelande blev der med ændringerne af forordning (EF) nr. 178/2002 indført nye bestemmelser om bl.a.: generel rådgivning fra autoritetens personale på anmodning af en potentiel ansøger eller anmelder forud for indgivelsen, forpligtelsen til at underrette om undersøgelser bestilt eller udført af virksomhedsledere til støtte for en ansøgning eller anmeldelse og konsekvenserne af manglende overholdelse af denne forpligtelse. Der blev også indført nye bestemmelser om autoritetens offentliggørelse af alle videnskabelige data, undersøgelser og andre oplysninger til støtte for ansøgninger, med undtagelse af fortrolige oplysninger, tidligt i risikovurderingsprocessen, som følges op af en høring af tredjeparter. Ved ændringerne blev der ligeledes fastsat specifikke procedurekrav vedrørende indgivelsen af anmodninger om fortrolig behandling, og autoritetens vurdering heraf, i forbindelse med en ansøgers indgivne oplysninger, hvis Kommissionen anmoder autoriteten om at afgive udtalelse.

                     (5)

                     Forordning (EU) 2019/1381 ændrede også forordning (EU) 2015/2283, således at autoriteten offentliggør anmeldelser i tilfælde, hvor den forelægger behørigt begrundede sikkerhedsrelaterede indsigelser, ligesom der blev indført bestemmelser med henblik på at sikre overensstemmelse med tilpasningerne i forordning (EF) nr. 178/2002 og hensyntagen til de forskellige sektorers særlige forhold får så vidt angår fortrolige oplysninger.

                     (6)

                     I betragtning af omfanget og anvendelsen af alle disse ændringer bør gennemførelsesforordning (EU) 2017/2468 tilpasses, så den imødekommer ændringerne for så vidt angår indholdet, udarbejdelsen og indgivelsen af de anmeldelser og ansøgninger, som er nævnt i artikel 14 og 16 i forordning (EU) 2015/2283, bestemmelserne om kontrol af anmeldelsernes og ansøgningernes gyldighed og de oplysninger, der skal medtages i autoritetens udtalelser. Navnlig gennemførelsesforordning (EU) 2017/2468 bør henvise til de standardiserede dataformater og kræve, at ansøgningerne indeholder oplysninger, der påviser overensstemmelse med den underretningspligt, der er fastsat i artikel 32b i forordning (EF) nr. 178/2002. Den bør også præcisere, at vurderingen af overensstemmelsen med underretningspligten er en del af kontrollen af en ansøgnings gyldighed.

                     (7)

                     I betragtning af at autoriteten er ansvarlig for at forvalte databasen over undersøgelser i overensstemmelse med artikel 32b i forordning (EF) nr. 178/2002, bør det ligeledes være muligt for Kommissionen at høre autoriteten som en del af kontrollen af anmeldelsernes og ansøgningernes gyldighed for især at sikre, at anmeldelsen eller ansøgningen opfylder de relevante krav, som er fastsat i nævnte artikel.

                     (8)

                     Hvis der gennemføres offentlige høringer i forbindelse med risikovurderingen i overensstemmelse med artikel 32c, stk. 2, i forordning (EF) nr. 178/2002, bør autoritetens udtalelse også indeholde resultaterne af disse høringer i overensstemmelse med de åbenhedskrav, som autoriteten er underlagt.

                     (9)

                     Denne forordning bør anvendes fra den 27. marts 2021 og gælde for anmeldelser og ansøgninger, der er indgivet efter denne dato, som er datoen for anvendelsen af forordning (EU) 2019/1381.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ændringer af gennemførelsesforordning (EU) 2017/2468
            I gennemførelsesforordning (EU) 2017/2468 foretages følgende ændringer:

                        1)

                        I artikel 3 foretages følgende ændringer:

                                    a)

                                    Stk. 1 affattes således:

                                       »1.   En anmeldelse skal bestå af følgende:

                                                   a)

                                                   et følgebrev

                                                   b)

                                                   et teknisk dossier

                                                   c)

                                                   et sammendrag af dossieret.
                                                   Forud for vedtagelsen af standardiserede dataformater, jf. artikel 39f i forordning (EF) nr. 178/2002, skal anmeldelsen indgives via Kommissionens elektroniske indsendelsessystem i et elektronisk format, således at det bliver muligt at downloade, trykke og søge i dokumenter. Efter vedtagelsen af standardiserede dataformater, jf. artikel 39f i forordning (EF) nr. 178/2002, skal anmeldelsen indgives via Kommissionens elektroniske indsendelsessystem i overensstemmelse med disse standardiserede dataformater.«

                                    b)

                                    Stk. 5 affattes således:

                                       »5.   Sammendraget af dossieret, jf. stk. 1, litra c), skal indeholde dokumentation for, at anvendelsen af en traditionel fødevare fra et tredjeland opfylder betingelserne i artikel 7 i forordning (EU) 2015/2283. Sammendraget af dossieret må ikke indeholde oplysninger, der er genstand for en anmodning om fortrolig behandling, jf. artikel 23 i forordning (EU) 2015/2283 og artikel 39a i forordning (EF) nr. 178/2002.«

                        2)

                        I artikel 4 foretages følgende ændringer:

                                    a)

                                    Stk. 1 affattes således:

                                       »1.   En ansøgning skal bestå af følgende:

                                                   a)

                                                   et følgebrev

                                                   b)

                                                   et teknisk dossier

                                                   c)

                                                   et sammendrag af dossieret.

                                                   d)

                                                   behørigt begrundede sikkerhedsrelaterede indsigelser, jf. artikel 15, stk. 2, i forordning (EU) 2015/2283

                                                   e)

                                                   ansøgerens svar på behørigt begrundede sikkerhedsrelaterede indsigelser.
                                                   Forud for vedtagelsen af standardiserede dataformater, jf. artikel 39f i forordning (EF) nr. 178/2002, skal ansøgningen indgives via Kommissionens elektroniske indsendelsessystem i et elektronisk format, således at det bliver muligt at downloade, trykke og søge i dokumenter. Efter vedtagelsen af standardiserede dataformater, jf. artikel 39f i forordning (EF) nr. 178/2002, skal ansøgningen indgives via Kommissionens elektroniske indsendelsessystem i overensstemmelse med disse standardiserede dataformater.«

                                    b)

                                    Stk. 5 affattes således:

                                       »5.   Sammendraget af dossieret, jf. stk. 1, litra c), skal indeholde dokumentation for, at anvendelsen af en traditionel fødevare fra et tredjeland opfylder betingelserne i artikel 7 i forordning (EU) 2015/2283. Sammendraget af dossieret må ikke indeholde oplysninger, der er genstand for en anmodning om fortrolig behandling, jf. artikel 23 i forordning (EU) 2015/2283 og artikel 39a i forordning (EF) nr. 178/2002.«

                        3)

                        I artikel 5 foretages følgende ændringer:

                                    a)

                                    Litra e) affattes således:

                                                »e)

                                                hvis ansøgeren i overensstemmelse med artikel 23 i forordning (EU) 2015/2283 indgiver en anmodning om fortrolig behandling af visse dele af oplysningerne i dossieret, herunder supplerende oplysninger: en liste over de dele, som skal behandles fortroligt, ledsaget af en verificerbar begrundelse, der dokumenterer, hvordan offentliggørelsen af disse oplysninger potentielt vil skade ansøgerens interesser i væsentlig grad«.

                                    b)

                                    Som litra f) tilføjes:

                                                »f)

                                                en liste over undersøgelser vedlagt til støtte for anmeldelsen eller ansøgningen, herunder oplysninger, der påviser overensstemmelse med artikel 32b i forordning (EF) nr. 178/2002.«

                        4)

                        Artikel 7 affattes således:

                           »Artikel 7
                           Verifikation af en anmeldelses gyldighed

                              1.   Efter at have modtaget en anmeldelse af en traditionel fødevare fra et tredjeland skal Kommissionen uden ophold verificere, om den pågældende fødevare falder ind under anvendelsesområdet for forordning (EU) 2015/2283, og om anmeldelsen opfylder de krav, der er fastsat i artikel 3, 5 og 6 i nærværende forordning og i artikel 32b i forordning (EF) nr. 178/2002.

                              2.   Kommissionen kan høre medlemsstaterne og autoriteten om, hvorvidt anmeldelsen opfylder kravene i stk. 1. Medlemsstaterne og autoriteten forelægger Kommissionen sine synspunkter inden for 30 arbejdsdage.

                              3.   Kommissionen kan anmode ansøgeren om supplerende oplysninger vedrørende anmeldelsens gyldighed og underrette ansøgeren om fristen for, hvornår oplysningerne senest skal fremlægges.

                              4.   Uanset stk. 1 i nærværende artikel, og uden at artikel 14 i forordning (EU) 2015/2283 og artikel 32b, stk. 4 og 5, i forordning (EF) nr. 178/2002 derved tilsidesættes, kan anmeldelser betragtes som gyldige, selv om de ikke indeholder alle de elementer, der foreskrives ved artikel 3, 5 og 6 i nærværende forordning, forudsat at ansøgeren har indgivet verificerbare begrundelser for hvert af de elementer, der mangler.

                              5.   Kommissionen underretter ansøgeren, medlemsstaterne og autoriteten om, hvorvidt anmeldelsen anses for gyldig eller ej. Hvis anmeldelsen ikke anses for gyldig, skal Kommissionen angive grundene til denne konklusion.«

                        5)

                        Artikel 8 affattes således:

                           »Artikel 8
                           Verifikation af en ansøgnings gyldighed

                              1.   Efter at have modtaget en ansøgning om godkendelse af en traditionel fødevare fra et tredjeland skal Kommissionen uden ophold verificere, om ansøgningen opfylder de krav, der er fastsat i artikel 4-6 i nærværende forordning og i artikel 32b i forordning (EF) nr. 178/2002.

                              2.   Kommissionen kan høre autoriteten om, hvorvidt ansøgningen opfylder kravene i stk. 1. Autoriteten forelægger Kommissionen sine synspunkter inden for 30 arbejdsdage.

                              3.   Kommissionen kan anmode ansøgeren om supplerende oplysninger vedrørende ansøgningens gyldighed og underrette ansøgeren om fristen for, hvornår oplysningerne senest skal fremlægges.

                              4.   Uanset stk. 1 i nærværende artikel, og uden at artikel 16 i forordning (EU) 2015/2283 og artikel 32b, stk. 4 og 5, i forordning (EF) nr. 178/2002 derved tilsidesættes, kan ansøgninger betragtes som gyldige, selv om de ikke indeholder alle de elementer, der foreskrives ved artikel 4-6 i nærværende forordning, forudsat at ansøgeren har indgivet verificerbare begrundelser for hvert af de elementer, der mangler.

                              5.   Kommissionen underretter ansøgeren, medlemsstaterne og autoriteten om, hvorvidt ansøgningen anses for gyldig eller ej. Hvis ansøgningen ikke anses for gyldig, skal Kommissionen angive grundene til denne konklusion.«

                        6)

                        I artikel 10, stk. 1. foretages følgende ændringer:
                        Som litra e) tilføjes:

                                    »e)

                                    resultaterne af høringerne i forbindelse med risikovurderingen i overensstemmelse med artikel 32c, stk. 2, i forordning (EF) nr. 178/2002.«

                        7)

                        Bilag I og II erstattes som anført i bilaget til denne forordning.

                        8)

                        Bilag III udgår.

            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 27. marts 2021 og gælder for anmeldelser og ansøgninger, der er indgivet til Kommissionen fra den dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. december 2020.

                  På Kommissionens vegne

               Ursula VON DER LEYEN

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2468 af 20. december 2017 om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 55).

            (3)  Europa-Parlamentets og Rådets forordning (EU) 2019/1381 af 20. juni 2019 om åbenhed og bæredygtighed i EU's risikovurdering i fødevarekæden og om ændring af forordning (EF) nr. 178/2002, (EF) nr. 1829/2003, (EF) nr. 1831/2003, (EF) nr. 2065/2003, (EF) nr. 1935/2004, (EF) nr. 1331/2008, (EF) nr. 1107/2009, (EU) 2015/2283 og direktiv 2001/18/EF (EUT L 231 af 6.9.2019, s. 1).

            (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

            BILAG
            Bilag I og II til forordning (EU) 2017/2468 affattes således:

                        1)

                        Bilag I affattes således:

                              »BILAG I

                                 Model til følgebrev, der ledsager en anmeldelse af en traditionel fødevare fra et tredjeland i henhold til artikel 14 i forordning (EU) 2015/2283

                              EUROPA-KOMMISSIONEN
                              Generaldirektorat
                              Direktorat
                              Kontor
                              Dato: …
                              Vedr.: Anmeldelse af en traditionel fødevare fra et tredjeland i henhold til forordning (EU) 2015/2283
                              (Sæt kryds i den relevante rubrik)

                                          ☐

                                          Anmeldelse med henblik på godkendelse af en ny traditionel fødevare.

                                          ☐

                                          Anmeldelse med henblik på tilføjelse, fjernelse eller ændring af betingelserne for anvendelse af en allerede godkendt traditionel fødevare. Anfør en henvisning til anmeldelsen.

                                          ☐

                                          Anmeldelse med henblik på tilføjelse, fjernelse eller ændring af specifikationerne for en allerede godkendt traditionel fødevare. Anfør en henvisning til anmeldelsen.

                                          ☐

                                          Anmeldelse med henblik på tilføjelse, fjernelse eller ændring af yderligere mærkningskrav vedrørende en allerede godkendt traditionel fødevare. Anfør en henvisning til anmeldelsen.

                                          ☐

                                          Anmeldelse med henblik på tilføjelse, fjernelse eller ændring af krav om overvågning efter markedsføringen af en allerede godkendt traditionel fødevare. Anfør en henvisning til anmeldelsen.

                                    Ansøgeren/ansøgerne eller dennes/deres repræsentant/repræsentanter i Unionen
                              (navn(e), adresse(r) …)
                              …
                              …
                              …
                              indgiver denne anmeldelse med henblik på at ajourføre EU-listen over nye fødevarer.
                              Den traditionelle fødevares identitet:
                              …
                              …
                              Fortrolig behandling. Hvis det er relevant, angivelse af, om ansøgningen indeholder fortrolige oplysninger, jf. artikel 23 i forordning (EU) 2015/2283

                                          ☐

                                          Ja

                                          ☐

                                          Nej

                                    Fødevarekategorier, anvendelsesbetingelser og mærkningskrav

                                          Fødevarekategorier

                                          Særlige anvendelsesbetingelser

                                          Yderligere specifikke mærkningskrav

                                          -

                                    Med venlig hilsen
                              Underskrift …
                              Bilag:

                                          ☐

                                          Fuldstændigt teknisk dossier

                                          ☐

                                          Sammendrag af dossieret (ikke-fortroligt)

                                          ☐

                                          En liste over de dele af dossieret, der anmodes om fortrolig behandling af, ledsaget af en verificerbar begrundelse, der dokumenterer, hvordan videregivelsen af disse oplysninger potentielt vil skade ansøgerens interesser i væsentlig grad

                                          ☐

                                          En kopi af de administrative data om ansøgeren/ansøgerne

                                          ☐

                                          En liste over undersøgelser og alle oplysninger om underretningen af undersøgelser i overensstemmelse med artikel 32b i forordning (EF) nr. 178/2002

                        «

                        2)

                        Bilag II affattes således:
                        »

                              BILAG II

                                 Model til følgebrev, der ledsager en ansøgning om godkendelse af en traditionel fødevare fra et tredjeland i henhold til artikel 16 i forordning (EU) 2015/2283

                              EUROPA-KOMMISSIONEN
                              Generaldirektorat
                              Direktorat
                              Kontor
                              Dato: …
                              Vedr.: Ansøgning om godkendelse af en traditionel fødevare fra et tredjeland i henhold til artikel 16 i forordning (EU) 2015/2283
                              Ansøgeren/ansøgerne eller dennes/deres repræsentant/repræsentanter i Den Europæiske Union
                              (navn(e), adresse(r) …)
                              …
                              …
                              …
                              indgiver denne ansøgning med henblik på at ajourføre EU-listen over nye fødevarer.
                              Den traditionelle fødevares identitet:
                              …
                              …
                              Fortrolig behandling. Hvis det er relevant, angivelse af, om ansøgningen indeholder fortrolige oplysninger, jf. artikel 23 i forordning (EU) 2015/2283

                                          ☐

                                          Ja

                                          ☐

                                          Nej

                                    Fødevarekategorier, anvendelsesbetingelser og mærkningskrav

                                          Fødevarekategori

                                          Særlige anvendelsesbetingelser

                                          Yderligere specifikke mærkningskrav

                                    Med venlig hilsen
                              Underskrift …
                              Bilag:

                                          ☐

                                          Fuldstændig ansøgning

                                          ☐

                                          Sammendrag af ansøgningen (ikke-fortroligt)

                                          ☐

                                          En liste over de dele af ansøgningen, der anmodes om fortrolig behandling af, ledsaget af en verificerbar begrundelse, der dokumenterer, hvordan videregivelsen af disse oplysninger potentielt vil skade ansøgerens interesser i væsentlig grad

                                          ☐

                                          Dokumenterede data vedrørende de behørigt begrundede sikkerhedsrelaterede indsigelser

                                          ☐

                                          En kopi af de administrative data om ansøgeren/ansøgerne

                                          ☐

                                          En liste over undersøgelser og alle oplysninger om underretningen af undersøgelser i overensstemmelse med artikel 32b i forordning (EF) nr. 178/2002

                        «


title: Kommissionens gennemførelsesforordning (EU) 2020/1994 af 4. december 2020 om berigtigelse gennemførelsesforordning (EU) 2020/1156 om udvidelse af den endelige antidumpingtold, der indførtes ved gennemførelsesforordning (EU) 2018/186 på importen af visse varer af rustbestandigt stål med oprindelse i Folkerepublikken Kina til også at omfatte importen af visse let ændrede varer af rustbestandigt stål

text:
                  7.12.2020

                  DA

                  Den Europæiske Unions Tidende

                  L 410/67

         KOMMISSIONENS GENNEMFØRELSESFORORDNING (EU) 2020/1994
         af 4. december 2020
         om berigtigelse gennemførelsesforordning (EU) 2020/1156 om udvidelse af den endelige antidumpingtold, der indførtes ved gennemførelsesforordning (EU) 2018/186 på importen af visse varer af rustbestandigt stål med oprindelse i Folkerepublikken Kina til også at omfatte importen af visse let ændrede varer af rustbestandigt stål
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 13, stk. 3, og artikel 14, stk. 1 og stk. 5, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2020/1156 (2) udvidede Kommissionen antidumpingforanstaltningerne over for visse varer af rustbestandigt stål med oprindelse i Folkerepublikken Kina til også at omfatte visse let ændrede varer af rustbestandigt stål med oprindelse i Folkerepublikken Kina.

                     (2)

                     Navnlig konkluderede Kommissionen, at den endelige antidumpingtold på den pågældende vare, som defineret i den oprindelige undersøgelse, blev omgået ved import af den pågældende vare i let ændret form med oprindelse i Folkerepublikken Kina. Undersøgelsen viste, at der var en ændring i handelsmønstret mellem Folkerepublikken Kina og Unionen, der skyldtes en praksis, forarbejdning eller bearbejdning, for hvilken der ikke foreligger nogen tilstrækkeligt gyldig grund eller økonomisk begrundelse ud over indførelsen af tolden. Kommissionen konstaterede også, at de afhjælpende virkninger af tolden undergraves med hensyn til priser på og/eller mængder af samme vare. Og endelig konstaterede Kommissionen, at der forekom dumping af den let ændrede vare i forhold til de tidligere fastsatte normale værdier. I overensstemmelse med artikel 13, stk. 1, i forordning (EU) 2016/1036 (»grundforordningen«), konkluderede Kommissionen derfor, at de gældende antidumpingforanstaltninger vedrørende importen af visse varer af rustbestandigt stål med oprindelse i Folkerepublikken Kina bør udvides til også at omfatte importen af den let ændrede vare med oprindelse i Folkerepublikken Kina.

                     (3)

                     Det fremgår således af artikel 1, stk. 1, i nævnte forordning, at den endelige antidumpingtold, der blev indført ved Kommissionens gennemførelsesforordning (EU) 2018/186 (3), blev udvidet til også at omfatte den let ændrede vare. Denne bestemmelse indeholdt imidlertid ikke nogen udtrykkelig henvisning til de gældende toldsatser.

                     (4)

                     Af klarhedshensyn og i overensstemmelse med grundforordningens artikel 13, stk. 1, andet afsnit, er den udvidede told den, der gælder for »alle andre virksomheder« i de oprindelige foranstaltninger. Grundforordningens artikel 13, stk. 1, er i forvejen blevet angivet som grundlag for at udvide foranstaltningerne i betragtning 64 i gennemførelsesforordning (EU) 2020/1156. I henhold til grundforordningens artikel 13, stk. 1, andet afsnit, kan Kommissionen udvide tolden til også at gælde for den restantidumpingtold, der er pålagt det land, der er omfattet af foranstaltninger. Henvisningen til denne bestemmelse samt konklusionerne i antiomgåelsesundersøgelsen på grundlag af de foreliggende faktiske oplysninger viser således tydeligt, at den udvidede told bør være den, der er fastsat i artikel 1, stk. 2, i Kommissionens gennemførelsesforordning (EU) 2018/186 for »alle andre virksomheder«, hvilket indebærer en endelig antidumpingtold på 27,9 %.

                     (5)

                     Hertil kommer, at artikel 1, stk. 1, i gennemførelsesforordning (EU) 2020/1156 indeholdt enkelte trykfejl, som medførte en uklar beskrivelse af, hvilke varer og KN-koder der var omfattet af den udvidede antidumpingtold, og som nødvendiggjorde en korrektion. Varedækningen for den undersøgte vare (i forhold til den af Kommissionens gennemførelsesforordning (EU) 2018/186 berørte vare) var klart defineret i betragtning 10 og 11 i gennemførelsesforordning (EU) 2020/1156.

                     (6)

                     Kommissionen har derfor besluttet at rette betragtning 64 samt artikel 1, stk. 1, i gennemførelsesforordning (EU) 2020/1156 med henblik på at bekræfte satserne for den gældende antidumpingtold. Som anført i betragtning 65 og artikel 1, stk. 4, i gennemførelsesforordning (EU) 2020/1156 bør den korrekte antidumpingtold, som præciseret i foregående betragtning, også opkræves på importen af den undersøgte vare med oprindelse i Folkerepublikken Kina, som blev indført til Unionen under den registrering, der blev indført ved Kommissionens gennemførelsesforordning (EU) 2019/1948 (4). Denne justering bør derfor få virkning fra ikrafttrædelsen af gennemførelsesforordning (EU) 2020/1156 (dvs. den 6. august 2020) og omfatte opkrævning af told på import af den undersøgte vare, der er genstand for registrering.

                     (7)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —

               VEDTAGET DENNE FORORDNING:

            Artikel 1

               1.   Betragtning 64 i gennemførelsesforordning (EU) 2020/1156 affattes således:

                           »(64)

                           I henhold til grundforordningens artikel 13, stk. 1, bør de gældende antidumpingforanstaltninger vedrørende importen af visse former for rustbestandigt stål med oprindelse i Kina derfor udvides til også at omfatte importen af den undersøgte vare med oprindelse i Kina. I medfør af grundforordningens artikel 13, stk. 1, andet afsnit, bør den foranstaltning, der skal udvides, være den, der er fastsat i artikel 1, stk. 2, i gennemførelsesforordning (EU) 2018/186 for »alle andre virksomheder«, hvilket indebærer en endelig antidumpingtold på 27,9 % af nettoprisen, frit Unionens grænse, ufortoldet.«

               2.   Artikel 1, stk. 1, i gennemførelsesforordning (EU) 2020/1156 affattes således:

                     2.»1.   Den endelige antidumpingtold, der anvendes for »alle andre virksomheder«, og som blev indført ved artikel 1, stk. 2, i gennemførelsesforordning (EU) 2018/186 på importen af visse varer af rustbestandigt stål med oprindelse i Folkerepublikken Kina, udvides hermed til også at omfatte importen af fladvalsede varer af jern eller legeret stål eller ulegeret stål, belagt eller overtrukket ved varmgalvanisering med zink og/eller aluminium og/eller magnesium, også legeret med silicium, kemisk passiveret, med eller uden yderligere overfladebehandling, såsom oliering eller forsegling, og med indhold af: kulstof på ikke over 0,5 vægtprocent, aluminium på ikke over 1,1 vægtprocent, niobium på ikke over 0,12 vægtprocent, titan på ikke over 0,17 vægtprocent og vanadium på ikke over 0,15 vægtprocent, som foreligger i oprullet stand, afkortede plader og smalle båndjern, og som i øjeblikket tariferes under KN-kode ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30 og ex 7226 99 70 (Taric-kode: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) og med oprindelse i Folkerepublikken Kina.
                     Følgende varer er ikke omfattet:

                                 —

                                 varer af rustfrit stål, af silicium-elektrisk stål og af hurtigstål

                                 —

                                 varer, der kun er varmvalsede eller koldvalsede

                                 —

                                 den vare, der er defineret i artikel 1, stk. 1, i gennemførelsesforordning (EU) 2018/186.«

            Artikel 2
            Denne forordning træder i kraft med tilbagevirkende kraft fra den 6. august 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. december 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Kommissionens gennemførelsesforordning (EU) 2020/1156 af 4. august 2020 om udvidelse af den endelige antidumpingtold, der indførtes ved gennemførelsesforordning (EU) 2018/186 på importen af visse varer af rustbestandigt stål med oprindelse i Folkerepublikken Kina til også at omfatte importen af visse let ændrede varer af rustbestandigt stål (EUT L 255 af 5.8.2020, s. 36).

            (3)  Kommissionens gennemførelsesforordning (EU) 2018/186 af 7. februar 2018 om indførelse af en endelig antidumpingtold og endelig opkrævning af den midlertidige told på importen af visse varer af rustbestandigt stål med oprindelse i Folkerepublikken Kina (EUT L 34 af 8.2.2018, s. 16).

            (4)  Kommissionens gennemførelsesforordning (EU) 2019/1948 af 25. november 2019 om indledning af en undersøgelse vedrørende mulig omgåelse af de antidumpingforanstaltninger, som blev indført ved Kommissionens gennemførelsesforordning (EU) 2018/186 på importen af visse varer af rustbestandigt stål med oprindelse i Folkerepublikken Kina, og om at gøre denne import til genstand for registrering (EUT L 304 af 26.11.2019, s. 10).